ประกาศกรมการขนส่งทางบกประกาศกรมการขนส่งทางบกเรื่องหลักเกณฑ์และเงื่อนไขการออกหนังสือรับรองผลการเรียนพ.ศ. ๒๕๕๕[๑] โดยที่ปัจจุบันโรงเรียนสอนขับรถที่ได้รับการรับรองจากกรมการขนส่งทางบกหลายแห่งได้พัฒนาและยกระดับมาตรฐานการสอนขับรถจนได้รับการยอมรับดังนั้น เพื่อเป็นการจูงใจและสนับสนุนโรงเรียนสอนขับรถให้พัฒนาการเรียนการสอนให้ดียิ่งขึ้นรวมทั้งเพื่อเป็นการแบ่งเบาภาระของทางราชการตลอดจนเป็นการอำนวยความสะดวกแก่ประชาชนจึงเห็นสมควรมอบหมายให้โรงเรียนสอนขับรถที่มีคุณสมบัติและปฏิบัติตามหลักเกณฑ์และเงื่อนไขที่กรมการขนส่งทางบกกำหนดได้รับสิทธิในการออกหนังสือรับรองผลการเรียนเพื่อให้ผู้เข้ารับการศึกษาสามารถนำมาใช้เป็นหลักฐานยกเว้นการอบรมภาคทฤษฎีในการขอรับใบอนุญาตขับรถหรือใช้ประกอบการขอรับใบอนุญาตขับรถหรือต่ออายุใบอนุญาตขับรถได้ อาศัยอำนาจตามความในข้อ๑๘ ของระเบียบกรมการขนส่งทางบกว่าด้วยการรับรองโรงเรียนสอนขับรถ พ.ศ. ๒๕๕๕อธิบดีกรมการขนส่งทางบกจึงออกประกาศไว้ ดังต่อไปนี้ข้อ ๑ ในประกาศนี้หนังสือรับรอง หมายความว่าหนังสือรับรองโรงเรียนสอนขับรถหนังสือรับรองผลการเรียน หมายความว่าเอกสารที่โรงเรียนสอนขับรถที่ได้รับการรับรองจากกรมการขนส่งทางบก และได้รับสิทธิออกหนังสือรับรองผลการเรียนให้แก่ผู้ที่ผ่านการอบรมหรือจบหลักสูตรการสอนขับรถเพื่อขอรับการยกเว้นการอบรมภาคทฤษฎีหรือใช้ประกอบการขอรับใบอนุญาตขับรถหรือต่ออายุใบอนุญาตขับรถต่อกรมการขนส่งทางบกข้อ ๒ ผู้ได้รับหนังสือรับรองที่จะได้รับสิทธิออกหนังสือรับรองผลการเรียนเพื่อใช้เป็นหลักฐานในการยกเว้นการอบรมภาคทฤษฎีหรือใช้ประกอบการขอรับใบอนุญาตขับรถหรือต่ออายุใบอนุญาตขับรถต่อกรมการขนส่งทางบกต้องมีคุณสมบัติและปฏิบัติตามหลักเกณฑ์และเงื่อนไขดังต่อไปนี้(๑) ได้รับการรับรองจากกรมการขนส่งทางบกมาแล้วไม่น้อยกว่า ๖ เดือน(๒) ต้องมีการทดสอบข้อเขียนด้วยระบบอิเล็กทรอนิกส์ (E-exam)(๓)มีจำนวนผู้เข้ารับการศึกษาที่ผ่านการทดสอบทั้งภาคทฤษฎีและภาคปฏิบัติสำหรับการทดสอบครั้งแรกจำนวนไม่น้อยกว่าร้อยละ๘๐ ของผู้เข้ารับการศึกษาที่เข้าสอบ และผลการทดสอบแก้ตัวต้องไม่น้อยกว่าร้อยละ ๑๐๐ต่อเนื่องทุกเดือนตลอดระยะเวลา ๖ เดือนย้อนหลังนับแต่วันที่แจ้งขอรับสิทธิ(๔) ไม่เคยถูกระงับใช้หนังสือรับรองเป็นการชั่วคราวเว้นแต่การถูกระงับใช้หนังสือรับรองเป็นการชั่วคราวได้พ้นไปแล้วเป็นเวลาไม่น้อยกว่า๖ เดือน(๕) ปฏิบัติตามกฎ ระเบียบ และประกาศต่าง ๆ ของกรมการขนส่งทางบกโดยเฉพาะต้องมีการจัดทำแบบรายงานตามที่กำหนดไว้อย่างครบถ้วนถูกต้อง ดังนี้(ก) แบบบันทึกการเรียนของผู้เข้ารับการศึกษาเป็นรายบุคคล(ข) แบบบันทึกผลการทดสอบภาคทฤษฎีของผู้เข้ารับการศึกษาทั้งหมด(ค) แบบบันทึกผลการทดสอบภาคปฏิบัติของผู้เข้ารับการศึกษาทั้งหมด(ง)แบบรายงานผลการทดสอบภาคทฤษฎีและภาคปฏิบัติของผู้เข้ารับการศึกษาที่เข้ารับการทดสอบเพื่อขอรับใบอนุญาตขับรถประจำเดือน(จ)แบบรายงานผลการทดสอบภาคทฤษฎีและภาคปฏิบัติของผู้เข้ารับการศึกษาที่เข้ารับการทดสอบเพื่อขอรับใบอนุญาตขับรถ(๖) จัดให้มีการสอนการอบรมและฝึกหัดขับรถครบถ้วนถูกต้องตามหลักสูตรที่ได้รับการรับรอง(๗)วิทยากรผู้ทำหน้าที่อบรมหรือฝึกสอนขับรถต้องได้รับใบอนุญาตเป็นผู้ฝึกสอนขับรถจากกรมการขนส่งทางบกและต้องเป็นผู้ไม่เคยถูกร้องเรียนเกี่ยวกับพฤติกรรมหรือการสอนที่ไม่ถูกต้องเกี่ยวกับข้อปฏิบัติต่างๆ ตามกฎ ระเบียบ และประกาศของกรมการขนส่งทางบกข้อ ๓ ผู้ได้รับหนังสือรับรองที่มีคุณสมบัติและปฏิบัติตามหลักเกณฑ์และเงื่อนไขที่กำหนดในข้อ๒ และประสงค์จะได้รับสิทธิออกหนังสือรับรองผลการเรียนเพื่อใช้เป็นหลักฐานขอยกเว้นการอบรมภาคทฤษฎีหรือใช้ประกอบการขอรับใบอนุญาตขับรถหรือต่ออายุใบอนุญาตขับรถต่อกรมการขนส่งทางบกให้มีหนังสือแจ้งความประสงค์ ณ สำนักสวัสดิภาพการขนส่งทางบก กรมการขนส่งทางบกหรือสำนักงานขนส่งจังหวัดที่ออกหนังสือรับรองเมื่อสำนักสวัสดิภาพการขนส่งทางบกกรมการขนส่งทางบกหรือสำนักงานขนส่งจังหวัดได้รับหนังสือตามวรรคหนึ่งให้ทำการตรวจสอบคุณสมบัติและการปฏิบัติตามหลักเกณฑ์และเงื่อนไขที่กำหนดในข้อ๒ หากปรากฏว่าครบถ้วนถูกต้องให้มีหนังสือแจ้งผู้ได้รับหนังสือรับรองทราบว่าเป็นผู้ได้รับสิทธิออกหนังสือรับรองผลการเรียนและในกรณีพิจารณาเห็นว่าผู้ได้รับหนังสือรับรองขาดคุณสมบัติหรือปฏิบัติไม่เป็นไปตามหลักเกณฑ์และเงื่อนไขที่กำหนดซึ่งไม่สามารถอนุญาตได้ให้มีหนังสือแจ้งผู้ได้รับหนังสือรับรองทราบด้วยข้อ ๔ ผู้ได้รับหนังสือรับรองที่ได้รับสิทธิออกหนังสือรับรองผลการเรียนต้องออกหนังสือรับรองผลการเรียนให้ตรงตามหลักสูตรที่เข้ารับการศึกษาได้เรียนหรืออบรมข้อ ๕ หนังสือรับรองผลการเรียนให้ใช้เป็นหลักฐานเพื่อยกเว้นการอบรมภาคทฤษฎีสำหรับการขอรับใบอนุญาตขับรถชั่วคราวหรือประกอบการขอรับใบอนุญาตขับรถหรือต่ออายุใบอนุญาตขับรถได้โดยไม่ต้องเข้ารับการอบรมและทดสอบกับกรมการขนส่งทางบกอีกข้อ ๖ ในระหว่างที่ผู้ได้รับหนังสือรับรองได้รับสิทธิในการออกหนังสือรับรองผลการเรียนผู้ได้รับหนังสือรับรองต้องรักษาคุณสมบัติและปฏิบัติตามหลักเกณฑ์และเงื่อนไขที่กำหนดไว้โดยตลอดซึ่งหากปรากฏข้อเท็จจริงว่าผู้ได้รับหนังสือรับรองขาดคุณสมบัติหรือไม่ปฏิบัติตามหลักเกณฑ์และเงื่อนไขที่กำหนดให้ผู้ออกหนังสือรับรองดำเนินการยกเลิกหนังสือรับรองสิทธินั้นเสียประกาศณ วันที่ ๑๒ กรกฎาคม พ.ศ. ๒๕๕๕สมชัย ศิริวัฒนโชคอธิบดีกรมการขนส่งทางบก[เอกสารแนบท้าย]๑. แบบบันทึกการเรียน๒. แบบบันทึกผลการทดสอบภาคทฤษฎี๓. แบบบันทึกผลการทดสอบภาคปฏิบัติ(รถที่ใช้เพื่อการขนส่งทางบก)๔. แบบบันทึกผลการทดสอบภาคปฏิบัติ(รถยนต์)๕. แบบบันทึกผลการทดสอบภาคปฏิบัติ(รถจักรยานยนต์)๖. แบบรายงานผลการทดสอบภาคทฤษฎีและภาคปฏิบัติของผู้เข้ารับการศึกษาที่เข้ารับการทดสอบเพื่อขอรับใบอนุญาตขับรถ ณ กรมการขนส่งทางบก/สำนักงานขนส่งจังหวัด ๗. แบบรายงานผลการทดสอบภาคทฤษฎีและภาคปฏิบัติของผู้เข้ารับการศึกษาที่เข้ารับการทดสอบเพื่อขอรับใบอนุญาตขับรถ(ดูข้อมูลจากภาพกฎหมาย)ปริยานุช/ผู้จัดทำ๑๘ กันยายน๒๕๕๕ชาญ/ผู้ตรวจ๒๖ กันยายน๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๔๐ ง/หน้า ๗๑/๑๔ กันยายน ๒๕๕๕